**Alojas pilsētas pirmsskolas izglītības iestādes “Auseklītis” pašnovērtējuma ziņojums**

|  |  |
| --- | --- |
| Vilzēnos, 30.10.2023. |  |
| (vieta, datums) |  |

Publiskojamā daļa

SASKAŅOTS

Limbažu novada Izglītības pārvaldes vadītāja

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_Valda Tinkusa\_\_\_\_

(paraksts) (vārds, uzvārds)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(datums)

1. **Izglītības iestādes vispārīgs raksturojums**
   1. Izglītojamo skaits un īstenotās izglītības programmas 2022./2023. mācību gadā

|  |  |  |  |  |  |  |
| --- | --- | --- | --- | --- | --- | --- |
| Izglītības programmas nosaukums | Izglītības  programmas  kods | Īstenošanas vietas adrese  (ja atšķiras no juridiskās adreses) | Licence | | Izglītojamo skaits, uzsākot programmas apguvi (prof. izgl.) vai uzsākot 2022./2023. māc.g. (01.09.2022.) | Izglītojamo skaits, noslēdzot sekmīgu programmas apguvi (prof. izgl.) vai noslēdzot 2022./2023.māc.g.  (31.05.2023.) |
| Nr. | Licencēšanas  datums |
| Vispārējās pirmsskolas izglītības programma | 01011111 | Parka iela 13, Aloja, Limbažu novads, LV-4064 | V-5744 | 26.10.2012 | 130 | 139 |
| Vilzēnu pamatskola, Vilzēni, Braslavas pag., Limbažu nov., LV-4068 |
| Puikules sabiedriskais centrs, Puikule, Brīvzemnieku pag., Limbažu nov., LV-4063 |

* 1. Izglītības iestādes iegūtā informācija par izglītojamo iemesliem izglītības iestādes maiņai un mācību pārtraukšanai izglītības programmā (2-3 secinājumi par izglītojamiem, kuri uzsākuši vai pārtraukuši mācības izglītības iestādē):
     1. dzīvesvietas maiņa (cik daudzi izglītojamie izglītības iestādē 2022./2023. mācību gada laikā);

*Mācības pārtraukuši 2 izglītojamie, jo vecāki mainīja dzīvesvietu saistībā ar darba vietas maiņu (1 uz Umurgu un 1 uz Gulbeni).*

* + 1. vēlme mainīt izglītības iestādi (cik daudzi izglītojamie izglītības iestādē 2022./2023. mācību gada laikā, galvenie iestādes maiņas iemesli);

*nav tādu gadījumu.*

* + 1. cits iemesls (cik daudzi izglītojamie izglītības iestādē, iestādes maiņas iemesls).

*1 izglītojamais mainīja iestādi dēļ ērtākas loģistikas, kas saistīta ar vecāku darba vietu*

* 1. Pedagogu ilgstošās vakances un atbalsta personāla nodrošinājums

|  |  |  |  |
| --- | --- | --- | --- |
| NPK | Informācija | Skaits | Komentāri (nodrošinājums un ar to saistītie izaicinājumi, pedagogu mainība u.c.) |
|  | Ilgstošās vakances izglītības iestādē (vairāk kā 1 mēnesi) 2022./2023. māc.g. (līdz 31.05.2023.) | 1 | Vadītāja vietnieks izglītības jomā, sakarā ar zemo atalgojumu |
|  | Izglītības iestādē pieejamais atbalsta personāls izglītības iestādē, noslēdzot 2022./2023. māc.g. (līdz 31.05.2023.) | 3 | Logopēds (1.090)  Silto smilšu WARMSANDBOX (2 pedagogi, katram 0,5 likmes) |

1. **Izglītības iestādes darbības pamatmērķi un prioritātes**
   1. Izglītības iestādes misija – nodrošināt individuālu pieeju katra izglītojamā attīstībai un izglītošanai radošā vidē.
   2. Izglītības iestādes vīzija par izglītojamo – bērns kā radošs darītājs, kurš ieklausās, vēro un pēta pasauli. Apzinās savas emocijas, intereses, kontrolē savu uzvedību un emocijas.
   3. Izglītības iestādes vērtības cilvēkcentrētā veidā – bērns, cieņa, sadarbība, drošība.
   4. 2022./2023. mācību gada darba prioritātes un sasniegtie rezultāti

|  |  |  |
| --- | --- | --- |
| Prioritāte | Sasniedzamie rezultāti kvantitatīvi un kvalitatīvi | Norāde par uzdevumu izpildi (Sasniegts/daļēji sasniegts/ Nav sasniegts) un komentārs |
| Nr.1 Pilnveidot mācību pieeju izglītošanā un audzināšanā | 1. kvalitatīvi   pedagogi piedalās profesionālās pilnveides pasākumos, pieredzes apmaiņas braucienos | Sasniegts – 7 pedagogi ieguva sertifikātu, un ir tiesīgi strādāt speciālās izglītības programmās; 2 pedagogi apguva “Agrīnās attīstības izvērtēšana, izmantojot Minhenes funkcionālās attīstības diagnostikas metodi”; pedagogi apguva arī dažādus citus ar profesiju saistītus pilnveides kursus, ko organizēja Izglītības pārvalde un pašu izvēlētus. Bijām vairākos pieredzes apmaiņas braucienos uz blakus novadu iestādēm un arī novada iestādēs. |
|  | 1. kvantitatīvi   izstrādā metodiskos materiālus ar labās prakses piemēriem; organizē un vada atklātās rotaļdarbības | 100% Izstrādāts materiālu kopums par smilšu lampu izmantošanas metodēm izglītības procesā. Silto smilšu pedagogu izstrādāta prezentācija par silto smilšu nodarbībām. Novadīta novada metodiskā diena, kur piedalījās novada pedagogi un izglītības darbinieki. |
| Nr.2 Vērtēšanas sistēmas pilnveide | 1. kvalitatīvi   kvalitatīvi izstrādā vērtēšanas kārtību un kritērijus | Daļēji sasniegts – izstrādāti iekšējie noteikumi “Bērnu mācību sasniegumu vērtēšanas kārtība”, veidlapa, kur katram bērnam 2x mēnesī atzīmē sasniegto rezultātu apguvi. Nepieciešams pilnveidot vērtēšanas sistēmu, lai tā būtu jēgpilna un objektīvi varētu novērtēt izglītojamos. |
|  | 1. kvalitatīvi   veic individuālās pārrunas ar vecākiem | 85% pedagogu ir veikuši individuālās pārrunas ar vecākiem klātienē (daži pat vairākas reizi no noteiktā daudzuma). |

* 1. Informācija, kura atklāj izglītības iestādes darba prioritātes un plānotos sasniedzamos rezultātus 2023./2024. mācību gadā (kvalitatīvi un kvantitatīvi)

|  |  |  |
| --- | --- | --- |
| Prioritāte | Sasniedzamie rezultāti kvantitatīvi un kvalitatīvi | Norāde par uzdevumu izpildi (Sasniegts/daļēji sasniegts/ Nav sasniegts) un komentārs |
| Nr.1 Pilnveidot kompetencēs balstītu izglītības saturu, akcentējot izglītojamo vērtēšanu. | 1. kvalitatīvi   Rotaļnodarbību vērojumos atspoguļojas, ka tajās tiek īstenota vērtēšana. |  |
|  | 1. kvantitatīvi   pedagogi regulāri veic izglītojamo vērtēšanu un prot izvirzīt sasniedzamos rezultātus. |  |
| Nr.2 Kvalitatīvi īstenot pirmsskolas izglītības programmas, īstenojot mācību un audzināšanas procesu, sekmējot katra izglītojamā izaugsmi un sasniegumus. | 1. kvalitatīvi   Turpināt izglītojamo speciālo vajadzību noteikšanu, individuālo izglītības programmas plānu īstenošanu un atbalsta mehānisma realizēšanu; grupās apzināti izglītojamie ar talantiem un notiek mērķtiecīgs darbs ar šiem izglītojamiem. |  |
|  | 1. kvantitatīvi   individuālo plānu sastādīšana un realizēšana, atbalsta komandas sanāksmes, pedagogu veiktais darbs ar talantīgiem izglītojamiem un to prezentēšana. |  |
| Nr.3 Veicināt izglītojamo kultūrizglītību (audzināšanas plāna 4.punkts) | 1. kvalitatīvi   katra grupa ir izvirzījusi talantīgos izglītojamos, lai attīstītu talantu, un pavasarī prezentē to iestādes pasākumā |  |
|  | b) kvantitatīvi  mācību gada laikā izglītojamie prezentē savu talantu; izglītojamo iestudēto teātra izrādi (katra grupa) |  |

1. **Kritēriju izvērtējums** 
   1. Kritērija “Izglītības turpināšana un nodarbinātība” stiprās puses un turpmākās attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Ir tikai viens izglītojamais, kurš atkārtoti apmeklē obligāto 5-6 gadīgo apmācību, jo obligāto apmācību uzsāka mācību gada vidū, un nav apguvis nepieciešamās prasmes, lai uzsāktu mācības skolā. | Aptauja par izglītības procesu absolventu vecākiem. turpināt izglītojamo vecāku iepazīstināšanu ar prasmēm, kuras ir nepieciešamas, lai izglītojamais spētu sekmīgi uzsākt mācības skolā. Vecāku izglītošana, ieteikumu izstrāde, lai izglītojamais veiksmīgi apgūtu nepieciešamās prasmes. |
| Individuālo izglītības programmas apguves plānu izveid, lai veicinātu izglītojamo attīstību atbilstoši izglītojamo vajadzībām. | Savlaicīga izglītojamo vajadzību diagnosticēšana. |
| Atbalsta komandas izveide, sadarbība ar Limbažu konsultatīvo bērnu centru un izglītojamo vecākiem. | Pedagogu palīgu izglītošana darbā ar bērniem, kuriem ir speciālās vajadzības. |
| Kompetenti pedagogi, kuri ir tiesīgi strādāt speciālās izglītības programmās. | Visu pedagogu izglītošana speciālajā izglītībā. Pedagogu profesionālā pilnveide speciālajā izglītībā. |

* 1. Kritērija “Mācīšana un mācīšanās” stiprās puses un turpmākās attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Izstrādāti iekšējie noteikumi par bērnu sasniegumu vērtēšanu. | Veicināt sadarbību ar novada iestādēm. |
| Mācīšana un mācīšanās tiek veicināta pēc iespējas reālākā izglītojamiem saistošā vidē. | Radīt vidi, kurā izglītojamiem ir iespēja vairāk darboties praktiski un radoši. |
| Pārsvarā izglītojamie nepieciešamās prasmes apgūst praktiski darbojoties. | Savlaicīgi pamanīt izglītojamo vajadzības un spējas. |
| Mācību procesā tiek ņemtas vērā izglītojamo vajadzības un spējas. |  |

* 1. Kritērija “Izglītības programmu īstenošana” stiprās puses un turpmākās attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Izglītības process tiek organizēts savstarpēji integrējot vairākas mācību jomas. | Veicināt savstarpējo sadarbību. |
| Nepieciešamo prasmju apguve tiek veicināta, organizējot aktivitātes telpās, āra vidē un piedaloties sabiedriskās aktivitātēs. | Iekārtot āra vidi atbilstoši izglītojamo vajadzībām. |
| Izstrādāti iekšējās kārtības noteikumi par bērnu mācību sasniegumu vērtēšanas kārtību. | Pārskatīt un pilnveidot iekšējās kārtības noteikumus par izglītojamo vērtēšanas kārtību. |

**4. Informācija par lielākajiem īstenotajiem projektiem par 2022./2023. mācību gadā**

Lieli projekti nav bijuši. Esam piedalījušies tikai mazajos projektos.

1. **Informācija par institūcijām, ar kurām noslēgti sadarbības līgumi**

Lieli sadarbības līgumi nav slēgti.

1. **Audzināšanas darba prioritātes trim gadiem un to ieviešana**

6.1. Prioritātes (bērncentrētas, domājot par izglītojamā personību).

* tikumiskās izpratnes veidošanas veicināšana pedagoģiskajā procesā izmantojot literāros darbus, multiplikāciju filmas;
* izpratnes veidošana par tikumiskām vērtībām ikdienas situācijās;
* pieklājīgas un cieņpilnas attieksmes veidošana pret sevi, vienaudžiem un pieaugušajiem;
* atbalsta plāna izstrāde izglītojamajiem ar uzvedības un emocionāliem traucējumiem;
* dalība labdarības akcijās un dažādos pasākumos;
* izglītojamo individuālo īpatnību respektēšana, vajadzīgo metožu pielietošana;
* iekšējās kārtības noteikumu izstrāde kopā ar bērniem un to ievērošana;
* drošības jautājumu un veselīga dzīvesveida aktualizēšana piedaloties dažādās aktivitātēs.
  1. 2-3 teikumi par galvenajiem secinājumiem pēc mācību gada izvērtēšanas.
* izvērtējot, iepriekšējo mācību gada sasniegtos rezultātus, var secināt, ka saturiski lielāks uzsvars tiek likts uz atbalsta komandas izveidi, atbalsta sniegšanu un individuālā plāna izveidi. Kā arī vērība tika pievērsta drošības jautājumu risināšanai.
* piedalījāmies arī dažādās labo darbu nedēļas aktivitātēs, piemēram, izglītojamie sagatavoja ievārījumu, cepa cepumus, gatavoja apsveikumus, kaltēja augļus un dārzeņus veidojot sukādes, lai iepriecinātu pansionātu iemītniekus; devās vietējos pagastos pateikt paldies u.c. piedalījāmies arī dažādos Eiropas projektos par veselīgu dzīvesveidu, kuros gan gatavoja veselīgas maltītes, gan apguva prasmes par drošību fizisko aktivitāšu laikā, gan citām svarīgām tēmām.

1. **Citi sasniegumi**
   1. Jebkādi citi sasniegumi, par kuriem vēlas informēt izglītības iestāde (galvenie secinājumi par izglītības iestādei svarīgo, specifisko).

* Grupas “Spārītes” izlaidums, kur bija sagatavoti dažādi skaisti priekšnesumi un atspoguļojās arī sadarbība ar vecākiem, kur divas vecāku grupiņas uzstājās ar priekšnesumiem pārsteidzot ne tikai bērnus, bet arī visus viesus un darbiniekus, kas bija ieradušiem. Sadarbība ir mūsu iestādes vērtība, kuru cenšamies paaugstināt ar katru lietu, ko darām, jo kā zinām viens no svarīgākajiem stūrakmeņiem ir sadarbība.
* Dalība konkursā “Limbažiem 800”, kur izglītojamie piedalījās ar savām veidotajām pastkartēm. un protams arī “Ūdens pasaule” konkurss, kurā piedalāmies katru gadu, jo bērniem šī tēma ir aktuāla jebkurā vecumposmā un gadalaikā.
* Silto smilšu nodarbību labvēlīgā ietekme gan trauksmes mazināšanai, gan emocionālam atbalstam. Lepojamies ar to, ka mums ir šāda brīnišķīga iespēja palīdzēt mūsu iestādes izglītojamiem, cerams, ka viss izdosies un varēsim palīdzēt arī citiem novada bērniem ar laiku.
  1. Izglītības iestādes galvenie secinājumi par izglītojamo sniegumu ikdienas mācībās.

Izvērtējot ikdienas mācību procesu, tiek secināts, ka izglītojamie atbilstoši savam vecumposmam spēj veikt piedāvātās aktivitātes un uzdevumus patstāvīgi un labprāt veic un apgūst arī pašapkalpošanās prasmes, kas ir ļoti svarīgas un nepieciešamas bērna dzīvē.